《感时行》
宋代·黄希旦

劝君莫种木槿花，朝荣暮落堪咨嗟。劝君种取亭亭竹，霜繁风劲依然绿。

谁不见陈余张耳辈，当面论交旋踵背。又不见管鲍光武与严光，贫贱富贵难相忘。

英声独与天地长，令人万古遥相望，不可得见空徬徨。

作者简介：宋邵武人，一名晞，字姬仲，自号支离子。入九龙观为道士。神宗熙宁中召至京师，典太乙宫事。病卒，年四十二。有《支离集》、《竹堂集》。